**Referat fra mødet i
Kultur- og Idrætsudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Onsdag den 8. november 2017 |
| **Mødested:** | Den Kreative Skole, Kongensgade 111 |
| **Mødetidspunkt:** | Kl. 15:30 - 19:00 |
| **Medlemmer:** | Formand: Lars Ejby Pedersen (A) Næstformand: Kurt Halling (O) Bente Ankersen (A) Christian Jørgensen (V) Turan Savas (A)  |

Indholdsfortegnelse

60 Godkendelse af dagsorden 3

61 Besøg på den Kreative Skole 4

62 3. Budgetopfølgning 2017 Kultur- og Idrætsudvalget 5

63 Madsby Legepark, ansøgning om finansiering af låsesystem 7

64 Drøftelse af regler for ekstraordinært lokaletilskud 8

65 Et hjem til folkeoplysningen i Fredericia - et oplæg fra aftenskolerne 10

66 Madsby Råd, kommissorium og medlemmer 11

67 Lukket - Orientering 12

# 60 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Kultur- og Idrætsudvalget |

Sagsresumé:

**Sagsbeskrivelse:**

Økonomiske konsekvenser:

Vurdering:

Indstillinger:

Indstilles til godkendelse.

Bilag:

Beslutning i Kultur- og Idrætsudvalget den 08-11-2017:

Godkendt.

# 61 Besøg på den Kreative Skole

|  |  |  |
| --- | --- | --- |
|  | Sagsnr.: | Sagen afgøres i: Kultur- og Idrætsudvalget |

Sagsresumé:

Besøg på den Kreative Skole, Kongensgade 111.

Før den egentlige dagsorden er der indlagt to orienteringspunkter:

1)    Besøg af Fredericia Eliteidræt v. formanden Nils Skeby og idrætschef Keld Vestergaard, der vil give en status på arbejdet det forgangne år. Der er afsat en halv time.

2)    Skoleleder Arne Gaardsted og Den kreative Skoles elever giver en status på arbejdet med udviklingsplanen. Der er afsat en halv time.

Økonomiske konsekvenser:

Ingen

Vurdering:

Ingen

Indstillinger:

Ingen

Bilag:

Beslutning i Kultur- og Idrætsudvalget den 08-11-2017:

Taget til efterretning.

# 62 3. Budgetopfølgning 2017 Kultur- og Idrætsudvalget

|  |  |  |
| --- | --- | --- |
|  | Sagsnr.:17/7572 | Sagen afgøres i: Kultur- og Idrætsudvalget |

Sagsresumé:

Hvert år udarbejder fagafdelingerne tre overordnede budgetopfølgninger. Budgetopfølgningen indeholder de budgetændringer, som udvalget søger om denne gang og udvalgets forventede regnskabsresultat. Budgetopfølgningen skal sendes videre til godkendelse i byrådet.

Der bliver samlet søgt om 0,088 mio. kr., og det forventede regnskabsresultat for udvalgets ramme bliver herefter 7,000 mio.kr.

**Sagsbeskrivelse:**

Ved de tre årlige budgetopfølgninger kan budgettet rettes til, så det er i overensstemmelse med ny lovgivning, byrådsbeslutninger, fejl og mangler og ændret efterspørgsel på overførselsudgifterne. For alle andre afvigelser fra budgettet gælder rammestyringens principper om, at overskridelser skal finansieres inden for udvalgets ramme.

Udvalgets økonomi fra korrigeret budget til forventet regnskab er vist i tabellen her under:

*2017-konsekvens:*

|  |  |  |  |  |
| --- | --- | --- | --- | --- |
| Mio. kr., netto | Korrigeret budget | 3. budget-opfølgning | Forventning spar/lån | Forventet regnskab |
| *Skattefinansieret område:* |   |   |   |   |
| Serviceudgifter | 97,759 | 0,088 | -1,000 | 96,847 |
|  |  |  |  |  |
| Drift i alt | 97,759 | 0,088 | -1,000 | 96,847 |
|   |  |  |  |  |
| Anlæg i alt | 33,632 |  | -6,000 | 27,632 |
|   |  |  |  |  |
| Total | *131,391* | *0,088* | *-7,000* | *124,479* |
|  |  |  |  |  |
|   |   |   |   |   |

+ = udgift / lån af næste år (underskud)

 - = indtægt / opsparing (overskud)

Korrigeret budget

Det korrigerede budget omfatter vedtaget budget, spar/lån-overførsler fra 2016 og godkendte budgetændringer.

3. budgetopfølgning

3. budgetopfølgning viser de budgetændringer, som udvalget ansøger om i denne sag, og som sendes videre til godkendelse i byrådet. Alle sager fremgår af bilag ”3.budgetopfølgning 2017 – specifikation”, men de væsentligste sager er kort beskrevet her:

Kultur og Idrætsudvalget søger om godkendelse af disse tillægsbevillinger:

Tillæg til Servicemedarbejder, Fredericia Idrætscenter 0,088 mio. kr.

Der er i budgettet afsat rådighedsbeløb til en række anlægsprojekter, der frigives iht. bilag ”Ansøgning om anlægsbevilling”.

Kultur og idrætsudvalget søger om frigivelse ”Tilskud til renovering af sauna/depot Erritsø Hallen”, 0,200 mio. kr.

Forventning spar/lån

Forventet spar/lån viser den forventede opsparing eller lån af næste års budget.

Kultur og Idrætsudvalget forventer på nuværende tidspunkt, at spar/lån bliver 7,000 mio. kr., der primært skyldes anlægspuljen ”udvikling af Fredericia Idrætscenter” på 15,000 mio. kr. hvoraf der ønskes overført 5,000 mio. kr. fra 2017 til 2018, dette skyldes tidsforskydning af anlægsprojektet. Derudover forventes et yderligere spar/lån på 1,000 mio. kr. på anlæg der skyldes puljer der løber over årene. På driften er det forventede spar/lån på 1,000 mio. kr. som er summen af resultaterne på Kultur og Idræts mange områder.

Spar/lån behandles og godkendes ved regnskabsafslutningen.

Økonomiske konsekvenser:

Ingen

Vurdering:

Kultur og Idræt forventer overordnet at overholde budgetrammen med et mindre overskud på drift og anlæg. Sammenlagt forventes Kultur og Idrætsinstitutionerne at overholde budgetrammen, dog kan der være udfordringer på baggrund af Indkøbsoptimeringen. Budgetteret tilskud til egnsteatret, Fredericia Teater, vil give et underskud på ca. 1,300 mio. kr.

Tøjhusets budget er ikke tilrettet efter flytning fra Det Bruunske Pakhus og der forventes et underskud på omkring 0,500 mio. kr.

Indstillinger:

Kultur og Idrætsudvalget indstiller:

1.    at budgetopfølgningen godkendes og videresendes til Økonomiudvalget og byrådet

Bilag:

Åben - Ansøgning om anlægsbevilling - 3-Budgetopfølgning 2017

Åben - 3. budgetopfølgning 2017 Kultur og Idrætsudvalget

Åben - 3. budgetopfølgning 2017 Spar Lån Kultur og Idrætsudvalget

Beslutning i Kultur- og Idrætsudvalget den 08-11-2017:

Godkendt.

# 63 Madsby Legepark, ansøgning om finansiering af låsesystem

|  |  |  |
| --- | --- | --- |
|  | Sagsnr.:17/7190 | Sagen afgøres i: Kultur- og Idrætsudvalget |

Sagsresumé:

Madsby Legepark ansøger om finansiering af låsesystem til madpakkehusene i Legeparken, hvilket indstilles til godkendelse.

**Sagsbeskrivelse:**

Madsby Legepark oplever en stigende efterspørgsel på adgang til madpakkehusene i weekender i vinterhalvåret. Madsby Legepark er ikke bemandet tilstrækkeligt i vinterperioden til at kunne imødekomme efterspørgslen og har derfor et ønske om at kunne installere et låsesystem, som brugerne selv kan betjene.

Det vil kræve en ombygning af alarmsystemet. Der er hjemtaget en pris på 18.549 kr. for installationen hos den leverandør, der betjener parkens øvrige systemer.

Ønsker udvalget at imødekomme ansøgningen kan finansiering ske af udvalgets tilskudskonto.

Økonomiske konsekvenser:

Ingen

Vurdering:

Kultur & Idræt vurderer, at en selvbetjeningsløsning til adgangen til madpakkehusene vil øge brugen af faciliteterne i vinterhalvåret.

Det vil imødekomme kultur,- idræts- og fritidspolitikkens generelle mål om øget brug af faciliteter.

Indstillinger:

Kultur & Idræt indstiller

* At ansøgningen imødekommes
* At finansiering sker af udvalgets tilskudskonto

Bilag:

Åben - ansøgning om støtte

Beslutning i Kultur- og Idrætsudvalget den 08-11-2017:

Godkendt.

# 64 Drøftelse af regler for ekstraordinært lokaletilskud

|  |  |  |
| --- | --- | --- |
|  | Sagsnr.:17/5879 | Sagen afgøres i: Kultur- og Idrætsudvalget |

Sagsresumé:

Der ønskes en drøftelse af mulige forskelle mellem foreninger der lejer sig ind hos selvejende institutioner overfor foreninger der lejer sig ind i private lokaler. Dette særligt i forhold til ekstraordinært lokaletilskud.

**Sagsbeskrivelse:**

De folkeoplysende foreninger, der ikke kan være i kommunale lokaler, modtager lokaletilskud til de lokaler de ejer eller lejer sig ind i. Lokaletilskuddet i Fredericia er på lovens minimum på 65 %.

Når foreningerne foretager større reparationer eller vedligeholdelsesopgaver kan de søge om ekstraordinært lokaletilskud. Her er der også præcedens for, at der gives 65 % i tilskud.

Hvis foreningen selv ejer deres lokaler eller lejer sig ind hos en selvejende institution, hvis formål er er leje lokalerne ud til foreninger er bevillingen af tilskud uproblematisk. Hvis foreningen lejer sig ind hos en privat, kan der ved større indvendige vedligeholdelsesopgaver opstå tvivl om, hvorvidt et bevilget tilskud til foreningen, i sidste ende øger værdien af den private udlejers lokaler væsentligt. Det kan eks. gøre sig gældende, når der skiftes ridebund i en ridehal, eller belysning i en ridehal eller anden privatejet hal. I nogle private lejemål er foreningen ikke altid den eneste lejer.

På nuværende tidspunkt tages der ikke højde for en mulig forskel mellem privatejede lokaler og lokaler ejet af selvejende institutioner. Der ønskes en drøftelse af dette.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller sagen til drøftelse.

Bilag:

Beslutning i Kultur- og Idrætsudvalget den 08-11-2017:

Sagen drøftet.

Beslutning i Folkeoplysningsrådet den 07-09-2017:

Sagen blev drøftet.
Folkeoplysningsrådet anbefaler, at man er særlig opmærksom på lejekontrakternes indhold, herunder at der er udlejers ansvar, at det lejede lokale kan anvendes til det formål, det er lejet til.

Fraværende: Børge Larsen

# 65 Et hjem til folkeoplysningen i Fredericia - et oplæg fra aftenskolerne

|  |  |  |
| --- | --- | --- |
|  | Sagsnr.:17/7446 | Sagen afgøres i: Kultur- og Idrætsudvalget |

Sagsresumé:

Aftenskolerne i Fredericia (AIF) har sendt et oplæg til drøftelse, hvori de ønsker et hjem til folkeoplysningen i Fredericia. AIF foreslår at det bliver på det nye sundhedshus.

**Sagsbeskrivelse:**

For at stimulere og videreudvikle folkeoplysningen i Fredericia, særligt i aftenskoleregi, ønsker Aftenskolerne i Fredericia (AIF), at man etablerer et hus til folkeoplysningen. AIF foreslår at det bliver en del af det nye sundhedshus, da mange af deres hold enten handler om sundhed eller er relateret til det (se bilag 1 og 2).

AIF foreslår at der nedsættes en arbejdsgruppe bestående af repræsentanter for AIF, embedsmænd og politikere til at komme med et konkret oplæg.

Økonomiske konsekvenser:

Ingen.

Vurdering:

Ingen

Indstillinger:

Kultur & Idræt indstiller sagen til drøftelse.

Bilag:

Åben - Et hjem til folkeoplysningen i Fredericia.pdf

Åben - Lille oplæg 2 fra AIF.pdf

Beslutning i Kultur- og Idrætsudvalget den 08-11-2017:

Udsat til et nyt Kultur- og Idrætsudvalg er nedsat.

# 66 Madsby Råd, kommissorium og medlemmer

|  |  |  |
| --- | --- | --- |
|  | Sagsnr.:17/7714 | Sagen afgøres i: Kultur- og Idrætsudvalget |

Sagsresumé:

**Sagsresumé:**

I forlængelse af godkendelse af helhedsplan for Madsby Parken ønsker Kultur- og Idrætsudvalget at nedsætte Madsby Rådet, hvis opgaver og sammensætning indstilles til beslutning.

**Sagsbeskrivelse:**

I forlængelse af godkendelse af Helhedsplan for Madsby Parken besluttede Kultur– og Idrætsudvalget på sit møde den 20. september 2017, at der skal nedsættes et Madsby Råd. Udvalget besluttede, at der skal udarbejdes et kommissorium som grundlag for rådets arbejde. Endelig ønskede udvalget forslag til sammensætning af rådet.

Begge dele fremgår af bilag.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller

* At kommissoriet godkendes, herunder rådets sammensætning.
* At forvaltningen bemyndiges til at tage initiativ til nedsættelse af Madsby Rådet med ikrafttræden pr. 1. januar 2018

Bilag:

Åben - Kommissorium for Madsby Rådet

Beslutning i Kultur- og Idrætsudvalget den 08-11-2017:

Godkendt idet sammensætningen af rådet suppleres med en repræsentant for FfFérne samt et medlem udpeget af Kultur- og Idrætsudvalget.

Fraværende: Christian Jørgensen

# 67 Lukket - Orientering

|  |  |  |
| --- | --- | --- |
|  | Sagsnr.: | Sagen afgøres i: Kultur- og Idrætsudvalget |

**Underskriftsside**

Lars Ejby Pedersen

Kurt Halling

Turan Savas

Bente Ankersen

Christian Jørgensen